Одмах по доласку четника и Косте Пећанца, Магдалена је ступила у контакт са њима и снабдевала их одећом, храном, лековима и другим потрепштинама. Устанак се полако припремао и 20. јануара 1917. године отпочеле су борбе, након којих су Бугари потиснути из Лебана. У време опсаде Лебана од стране Јабланичког комитског одреда, сашила је српску тробојку и поклонила је ослободиоцима Лебана од бугарске власти.